Source: https://www.riigiteataja.ee/akt/421112011011
Timestamp: 2020-06-03 00:42:56+00:00
Document Index: 2641629

Matched Legal Cases: ['§ 3', '§ 4', '§ 6', '§ 7', '§ 10', '§ 5', '§ 3', '§ 4', '§ 6', '§ 7']

Kaugküttepiirkonna määramine Saku vallas – Riigi Teataja
Kaugküttepiirkonna määramine Saku vallas
Kaugküttepiirkonna määramine Saku vallas - sisukord
§ 3 Üldnõuded võrguga liitumiseks või võrgust eraldumiseks
§ 4 Kaugküttepiirkonna ja võrguettevõtja võrgupiirkondade piirid
§ 6 Võrgust eraldumistingimused ja kord
§ 7 Kaugkütte üldised kvaliteedinõuded
§ 10 Järelvalve
RT IV, 21.11.2011, 11
Vastu võetud 17.02.2005 nr 2
Määrus kehtestatakse kaugkütteseaduse § 5 lõike 2 alusel.
Käesolev määrus reguleerib Saku valla (edaspidi valla) haldusterritooriumil soojuse tootmise, jaotamise ja müügiga seonduvad tegevused, määrab kaugküttepiirkonna piirid, kaugküttevõrguga (edaspidi võrk) liitumise ja võrgust eraldumise tingimused ja korra.
3) võrk on torustike, seadmete, abiseadmete ja nendega seotud ehitiste kohtkindlalt ehitatud talituslik kogum või selle osa, mis on vajalik soojuse jaotamiseks. Võrguks ei loeta „Kaugkütteseaduse” (RT I 2003, 25, 154; 2004, 18, 131) tähenduses tarbijapaigaldisi;
4) võrguettevõtja on ettevõtja, kes kasutab võrku soojuse jaotamiseks;
5) tarbijapaigaldis on kinnistul, ehitises või ühtse majandusüksuse moodustavas funktsionaalselt seotud ehitiste kompleksis ja nende teenindamiseks vajalikul alal ehitatud omavahel ühendatud soojatorustike ja abiseadmete võrguga ühendatud või ühendatav talituslik kogum tarbija varustamiseks soojusega;
7) võrgu teeninduspiir on piir, milleni võrguettevõtja lepingu alusel kaugküttesüsteemi haldab;
8) võrgupiirkond on maa-ala, kus asub ja kus arendatakse ühe võrguettevõtja omandis või valduses olevat võrku;
9) tegevuspiirkond on kindlaks määratud ala, kus soojusettevõtja tegutseb;
10) tarbija on isik, kes ostab võrgu kaudu jaotatavat soojust;
§ 3. Üldnõuded võrguga liitumiseks või võrgust eraldumiseks
(1) Kaugküttepiirkonnas on võrguga liitumine kohustuslik kõigile kaugküttepiirkonnas asuvatele isikutele, kelle omandis või valduses on tarbijapaigaldis ehitatava või rekonstrueeritava ehitise soojusega varustamiseks, välja arvatud käesoleva paragrahvi lõigetes 3 ja 5 näidatud juhtudel.
(2) Kaugküttepiirkonna määramisel tiheasustusega uusehitisteks planeeritaval maa-alal on võrguga liitumine kohustuslik kõigile kaugküttepiirkonnas asuvatele isikutele, kui kohaliku omavalitsuse volikogu ei näe ette teisiti.
(4) Võrguga liitumise ja võrgust eraldumise erandjuhtumid vaatab läbi ja määrab konkreetsed liitumise ja eraldumise tingimused Saku Vallavalitsus (edaspidi vallavalitsus).
(5) Erandid, mille korral kaugküttepiirkonnas ehitatavate või rekonstrueeritavate ehitiste soojusega varustamisel lubatakse kasutada muud kütteviisi kui kaugküte, on:
3) ehitised, mille soojusega varustamiseks kasutatakse ökoloogiliselt puhtaid kütteviise (maasoojus, päikeseenergia, tuuleenergia, hüdroenergia).
§ 4. Kaugküttepiirkonna ja võrguettevõtja võrgupiirkondade piirid
(1) Valla kaugküttepiirkond hõlmab üldplaneeringu alusel kindlaksmääratud maa-ala valla haldusterritooriumil (lisa 1).
(2) Võrguettevõtjal on õigus võtta võrguga liitujalt põhjendatud liitumistasu.
(4) Liitumistaotluse rahuldamisest keeldumist peab võrguettevõtja kirjalikult põhjendama 30 päeva jooksul alates taotluse saamisest.
(5) Liituja taotluse alusel väljastab võrguettevõtja võrguga liitumistingimused (edaspidi liitumistingimused).
1) liitumispunkti asukoht (üldjuhul on liitumispunkt krundipiiril);
3) võrgu teeninduspiir (üldjuhul on liitumispunkt teeninduspiiriks);
(8) Võrguga liitumiseks sõlmivad võrguettevõtja ja liituja (omanik või valdaja) kirjaliku liitumislepingu, mis on soojuse ostu-müügilepingu sõlmimise aluseks.
(9) Tarbijapaigaldise rajamisel kasutab liituja tehnoloogiaseadmeid ja materjale, mis on vastavuses võrguettevõtja poolt väljastatud liitumistingimustega.
(10) Tarbijapaigaldise rajamiseks vajaliku investeeringu katab hoone (kinnistu) omanik.
§ 6. Võrgust eraldumistingimused ja kord
(2) Võrgust eraldumist kaugküttepiirkonnas on lubatud tarbijal taotleda alljärgnevatel juhtudel:
3) ehitiste rekonstrueerimine, kui rekonstrueerimisega hakatakse soojusega varustamiseks kasutama ökoloogiliselt puhtaid kütteviise (maasoojus, päikeseenergia, tuuleenergia, hüdroenergia).
(4) Võrguettevõtja esitab eraldumistingimused tarbija taotluse alusel 30 päeva jooksul alates taotluse saamisest.
§ 7. Kaugkütte üldised kvaliteedinõuded
(1) Soojusettevõtja on kohustatud tagama nii võrguettevõtja kui tarbijate pideva varustamise vajalikus koguses soojusega.
(2) Soojuse ostu-müügilepingus ettenähtud soojuskoormuse tagamiseks peab soojusallikast väljastatav temperatuurigraafik ja hüdrauliline reziim lähtuma:
1) välisõhutemperatuurist;
2) ilmastiku prognoosist;
3) tuule kiirusest ja suunast;
4) soojusvõrgu inertsist.
(3) Temperatuurigraafiku kõikumine (hälve) ei tohi ületada ± 5°C.
(4) Piisava tsirkulatsiooni saavutamiseks tarbija soojusseadmetes peab soojusettevõtja tagama tarbija soojussõlme ees vajaliku rõhkude vahe, mille parameetrid sätestatakse soojuse ostu-müügilepingus.
Valla haldusterritooriumil müüdava soojuse piirhinna kooskõlastamise korra kehtestab Saku Vallavolikogu (edaspidi volikogu) ja piirhinna kooskõlastab vallavalitsus.
(1) Soojusettevõtja arendab tema omandis või valduses olevaid kaugküttesüsteeme ja tõstab nende efektiivsust, et oleks tagatud valla kaugküttepiirkonnas uute liitujate tarbijapaigaldiste võrku ühendamine ja seal olevate tarbijate ja liitujate kvaliteedinõuetele vastava soojusega varustamine.
(2) Soojusettevõtja vastutab tema omandis oleva võrgu toimimise ja korrasoleku eest ning on kohustatud arendama võrku selliselt, et oleks tagatud kaugküttepiirkonnas olevate ning liituda soovivate tarbijate võrku ühendamine ning nende kvaliteetne soojusvarustus.
(3) Soojusettevõtja arendab oma tegevust eesmärgiga tagada energiaressursside kasutamine maksimaalselt võimalikult kõrge efektiivsusega. Soojusettevõtja soodustab tarbijate tegevust kütuse ja energia säästmisel.
(4) Soojusettevõtja peab olema valmis ühendama oma võrgupiirkonnaga asula perspektiivsete kaugküttepiirkondade tulevasi liitujaid (tarbijaid) või moodustama uusi võrgupiirkondi.
Järelvalvet käesolevas määruses sätestatud nõuete täitmise üle teostavad vastavalt oma pädevusele Energiaturu Inspektsioon ja vallavalitsus.
Määrus jõustub 01.märtsil 2005.a.
Lisa 1 Kaugkütte piirkonna kirjeldus